የኮሮና ቫይረስ ወረርሽኝን ለመከላከል ለሚደረገው እንቅስቃሴ የተለያዩ አካላት ድጋፍ ቀጥሏል
አዲስ አበባ፣ ሚያዚያ 15፣ 2012(ኤፍ ቢ ሲ)የኮሮና ቫይረስ ወረርሽኝን ለመከላከል ለሚደረገው እንቅስቃሴ የተለያዩ አካላት ድጋፍ ማድረጋቸውን ቀጥለዋል።በዚህም በዛሬው ዕለት 4 ነጥብ 8 ሚሊዮን ብር የገንዘብ እና የአይነት ድጋፍ  የተደረገ ሲሆን÷ በዚህ ድጋፍ 49 የተለያዩ ድርጅቶችና ባለሀብቶች  መሳተፋቸውም ነው የተገለጸው።የገንዘብ እና የአይነት ድጋፉን በምክትል ከንቲባ ማዕረግ የመንግስት አገልግሎት ሰጪ ተቋማት አስተባባሪ ኢንጅነር እንዳወቅ አብቴ ተቀብለዋል፡፡በዚሁ ወቅት ድርጅቶቹ እና ባለሀብቶቹ ላደረጉት የገንዘብ ፣ የአይነት ድጋፍ  እና  ነጻ የኪራይ ክፍያ ኢንጂነር እንዳወቅ  በከተማ አስተዳደሩ ስም  ምስጋናቸውን አቅርበዋል፡፡ድጋፉን ካበረከቱት መካከል የተለያዩ ማህበራት፣ የገበያ ማዕከላት፣ ኢንዱስትሪዎች፣ ሞሎች እና ግለሰቦች  መሳተፋቸውን ኢዜአ  ዘግቧል ።